बर्फ में शहद डालकर खाता था नीरो, चीनी तैंग साम्राज्य में ईजाद हुई थी आइसक्रीम
अब आइसक्रीम केवल गर्मी के मौसम में ही खाने वाली चीज बनकर नहीं रह गई है। यह अब तमाम मौसमों में, ठंडे-गर्म सभी देशों में खाई जाती है। इसका औपचारिक वैश्विक बाजार 80 अरब डॉलर से ज्यादा का है, लेकिन असंगठित क्षेत्रों में भी इसकाNero used to eat ice with honey, ice cream was invented in the Chinese Tang Empire
अब आइसक्रीम केवल गर्मी के मौसम में ही खाने वाली चीज बनकर नहीं रह गई है। यह अब तमाम मौसमों में, ठंडे-गर्म सभी देशों में खाई जाती है। इसका औपचारिक वैश्विक बाजार 80 अरब डॉलर से ज्यादा का है, लेकिन असंगठित क्षेत्रों में भी इसका व्यापार धड़ल्ले से होता है। ऐसे में इसका कारोबार कई गुना ज्यादा हो सकता है।
हिस्ट्री डॉट कॉम के अनुसार आइसक्रीम का इतिहास ईस्वी पहली सदी में रोमन शासक नीरो के शासनकाल से जुड़ता है। माना जाता है कि नीरो को बर्फ में शहद डालकर खाना बेहद पसंद था। हालांकि दूध या क्रीम वाली आइसक्रीम के ईजाद होने के शुरुआती साक्ष्य चीन के तैंग साम्राज्य (618-907 ईस्वी) में मिलते हैं। उस समय बर्फ, भैंस के दूध और कपूर को मिलाकर एक व्यंजन बनाया जाता था। इसे शुरुआती आइसक्रीम कहा जा सकता है। आज अधिकांश लोग आइसक्रीम को कोन में खाना पसंद करते हैं। कोन को सबसे पहले 1904 में अमेरिका में सेंट लुइस वर्ल्ड फेयर में पेश किया गया था। सॉफ्ट सर्व आइसक्रीम (सॉफ्टी) 1930 के दशक में ईजाद की गई थी और इसका श्रेय डेरी क्वीन और कार्वेल कंपनी दोनों लेती हैं।
आम की आइसक्रीम
क्या चाहिए? 
2 कप पके बड़े आकार के आम (छीलकर टुकड़ों में कटे हुए)
1 कप फैट मिल्क
1 कप हेवी क्रीम
3/4 कप दानेदार चीनी
1 चुटकी नमक
1 चम्मच शुद्ध वेनिला अर्क (वैकल्पिक)
1 नींबू का रस (वैकल्पिक)
कैसे बनाएं? 
- एक ब्लेंडर या फूड प्रोसेसर में कटे हुए आमों की प्यूरी बना लीजिए। अब उसे एक बर्तन में निकालकर अलग रख लीजिए।
- एक सॉसपैन में दूध, हेवी क्रीम, चीनी और नमक मिलाएं। इसे मध्यम आंच पर रखें और मिश्रण को तब तक गर्म करते रहें, जब तक कि उसमें से भाप निकलनी शुरू नहीं हो जाती। हालांकि जैसे ही भाप निकलने लगे, साॅसपैन को आंच से उतार लीजिए। उसे उबालने से बचें।
- सॉसपैन को आंच से उतारकर अब उसमें आम की प्यूरी और वैनिला एक्स्ट्रैक्ट (अगर इस्तेमाल कर रहे हैं) मिलाएं। इसे तब तक अच्छी तरह से हिलाते रहें, जब तक कि सभी चीजें आपस में अच्छे से मिल नहीं जाएं। अगर आपको आइसक्रीम में कुछ टैंगी टेस्ट चाहिए तो उसमें नींबू भी निचोड़ सकते हैं। नींबू का इस्तेमाल करना या नहीं करना आप पर निर्भर करेगा।
- मिश्रण को कमरे के तापमान पर ठंडा होने दें। फिर इसे ढंककर कम से कम 2-4 घंटे तक फ्रिज में रख दें। वैसे बेहतर होगा कि इसे रात भर के लिए फ्रिज में ही रखा रहने दें। इससे मिश्रण अच्छे से ठंडा हो जाएगा और फ्लेवर भी आपस में मिल जाएंगे।
- एक बार जब मिश्रण पूरी तरह से ठंडा हो जाए तो अब इसे फ्रीज मंे से निकालकर आइसक्रीम मेकर में डालें और मेकर निर्माता के निर्देशों के अनुसार मथ लें। इसमें आमतौर पर लगभग 20-25 मिनट लगते हैं, लेकिन अलग-अलग मशीनों में इस समय में अंतर हो सकता है।
- अब आइसक्रीम के इस मथे हुए मिश्रण को एक ढक्कनवाले कंटेनर में डालें और इसे 2 से 4 घंटों के लिए या उसके जमने तक फ्रीज कर दीजिए।
- बस आपकी आइसक्रीम तैयार है। इसे आप कटोरी में या कोन में परोस सकते हैं। घर में बनी इस आइसक्रीम में न तो हानिकारक प्रीजर्वेटिव्स होंगे और न ही किसी तरह का फूड कलर।